Калі гаварыць пра электронныя журнал і дзённік, сістэма размешчана на некалькіх серверах. Там ідзе люстэркавае архіваванне занесеных даных. Нават калі юны хакер штосьці зломіць, то за некалькі хвілін усе даныя будуць адноўлены. Ды і для кожнай катэгорыі карыстальнікаў электронных рэсурсаў schools.by — а гэта дырэктары школ, намеснікі дырэктара, настаўнікі, навучэнцы, бацькі — прадугледжаны свой набор правоў і адпаведны ўзровень доступу да інфармацыі. Так, доступ да электроннага журнала маюць настаўнікі-прадметнікі, класны кіраўнік, намеснік дырэктара, дырэктар. Бацькам даступны дзённік толькі іх дзіцяці.